DOHOME เด้ง 5% โบรกเคาะเป้า 17.80 บ. ชี้กำไร Q1/66 ฟื้นเด่น ทั้งปีทะลุ 1.2 พันล้าน
DOHOME ดีดกลับ 5% เก็งกำไรไตรมาส 1/66 ฟื้น ทั้งปีแตะ 1.22 พันล้าน โต 57% โบรกแนะนำราคาเป้าหมาย 17.80 บ.
DOHOME ดีดกลับ 5% เก็งกำไรไตรมาส 1/66 ฟื้น ทั้งปีแตะ 1.22 พันล้าน โต 57% โบรกแนะนำราคาเป้าหมาย 17.80 บ.
2 มี.ค. 2566

ผู้สื่อข่าวรายงานว่า วันนี้ (2 มี.ค. 66) ราคาหุ้น บริษัท ดูโฮม จำกัด (มหาชน) หรือ DOHOME ณ เวลา 11:49 น. อยู่ที่ระดับ 15.60 บาท บวก 0.80 บาท หรือ 5.41% สูงสุดที่ระดับ 15.70 บาท ต่ำสุดที่ระดับ 14.80 บาท ด้วยมูลค่าการซื้อขาย 276.57 ล้านบาท

บล.กสิกรไทย ระบุในบทวิเคราะห์ว่า คาดกำไรงวดไตรมาส 1/66 มีแนวโน้มฟื้นตัวเด่นจากไตรมาสก่อน จาก GPM ฟื้นเป็น 16% ในไตรมาส 1/66 เทียบกับ 13.7% ในไตรมาส 4/65 หนุนจากค่าระวางเรือที่ลดลงน่าจะส่งผลดต่อ GPM และ ยอดขายวัสดุก่อสร้างที่สูงขึ้น รวมถึงราคาเหล็กโลกเริ่มฟื้นตัวตาม China reopening แนะนำราคาเป้าหมาย 17.80 บาท
บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 1/66 จะฟื้นจากไตรมาสก่อน มาเป็น 250-350 ล้านบาท และคงให้น้ำหนักกำไรจะกลับมาโตจากงวดเดียวกันของปีก่อน ในครึ่งปีหลัง 66 ขึ้นไป คงประมาณการกำไรปี 66 ที่ 1.22 พันล้านบาท โต 57%